۱۴۴۶-۹-۱۹ تاریخ نشر شوی خبرونه کندز #کندز ولایت کې ١٢٩٥٠ تنو ته روغتیایی خدمات! د ‎#افغانی_سرې_میاشتې روغتیاپالانو د کندز ولایت په بېلابېلو سیمو کې د تېرو ۳۰ ورځو په ترڅ کې ٣٩٧٩ تنو ته د کتنې ترڅنګ د اړتیا وړ درمل ورکړی؛ د ١١٨ تنو ټپیانو پانسمان، ١٨٠٩ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ٥٣٠٥ کسانو ته د روغتیا ساتنې په تړاو اړینې مشورې، ٦٦٤ مېرمنو ته د زیږون په برخه کې خدمات، ٨٥٢ خوارځواکو ماشومانو ته د خوارځواکۍ اړوند خوراکی توکی او ٢٢٣ تنو مېرمنو ته یې د کورنی تنظیم د چمتووالی په برخه کې لازمې مشورې هم ورکړې دی. کابل ‏اړمنو ناروغانو ته وینه هدیه کول د افغانی سرې میاشتې رضاکاران خپل فردی او ټولنیز مسٸولیت ګڼی! د ‎#افغانی_سرې_میاشتې د ځوانانو او رضاکارانو د ‎#کابل مرکزی ښوونیز مرکز له لوری آریانا روغتون کې د زړه سوری په رنځ د هغه اخته ناروغ ماشوم د ژوند ژغورنې په پار ١٠٠٠ سی سی وینه هدیه شوه چې وینې ته یې اشده اړتیا لرله. مرکزی ریاست ‏د ‎#افغانی_سرې_میاشتې سرپرست عمومی رئیس په افغانستان کې د نړیوال فدراسیون له سرپرست او د فنلینډ د سره صلیب له سیمه ییز مسئول سره وکتل! نن چهارشنبه د رمضان میاشتې پر ۱۹مه، د افغانی سرې میاشتې سرپرست عمومی رئیس ښاغلی شیخ الحدیث شهاب الدین دلاور په خپل کاری دفتر کې په ‎#افغانستان کې د نړیوال فدراسیون له سرپرست ښاغلی احمد سلیمان او د فنلینډ د سره صلیب له سیمه ییز مسئول ښاغلی جوین ریس سره له افغانی سرې میاشتې د ملاتړ او یو لړ نورو موضوعاتو په موخه ناسته وکړه. ناسته کې سرپرست عمومی رئیس د فنلینډ هېواد د سره صلیب له تېرو همکاریو او مرستو څخه مننه وکړه او د افغانی سرې میاشتې له لوری اړمنو او بې سرپرسته وګړو ته د روغتیایی او پېښځپلو ته د طبیعی او غیرې طبیعی پېښو پر مهال د ترسره کېدونکو خدماتو په تړاو تفصیلی معلومات وړاندې کړل. همدا راز ښاغلی دلاور لیدنه کې یادو مسئولینو څخه له بهرنیو هېوادونو راستنېدونکو کډوالو ته په بېلابېلو برخو کې د بېړنیو مرستو برابرولو، د سوری زړه لرونکو ماشومانو او په روانی ناروغیو د اخته وګړو د درملنې او لاسنیوی برخه کې د همکاریو غوښتنه وکړه. ورپسې د نړیوال فدراسیون سرپرست او د فنلینډ هېواد د سره صلیب مسئول په خپلو خبرو کې اړمنو او پېښځپلو ته د افغانی میاشتې له لوری ترسره کېدونکی خدمات او فعالیتونه اغېزمن وبلل او د راستنېدونکو کډوالو د لاسنیوی، د سوری زړه پر ناروغۍ د اخته او روانی ناروغانو د درملنې برخه کې یې د همکارۍ سربیره راتلونکې کې د مرستو د پراختیا ډاډ څرګند کړ. میدان وردګ ‏‎#میدان_وردګ ولایت کې پر ښځینه او نارینه رضاکارانو روغتیایی بستې ووېشل شوې! نن چهارشنبه د رمضان د میاشتې پر ۱۹مه، د ‎#افغانی_سرې_میاشتې له لوری د میدان وردګ ولایت په جلرېز ولسوالۍ کې د لومړنیو روغتیایی مرستو اړوند پر ۴۰ تنو ښځینه او نارینه رضاکارانو ۴۰ روغتیایی بستې ووېشل شوې. پکتیکا #پکتیکا ولایت کې پر اړمنو او بېوزله کورنیو د خوراکی او غیر خوراکی توکو مرسته ووېشل شوه! نن چهارشنبه د رمضان د میاشتې پر ۱۹مه، د #افغانی_سرې_میاشتې له لوری د پکتیکا ولایت په چهاربران ولسوالۍ کې له ۳۰۰ اړمنو او بېوزله کورنیو سره د خوراکی او غیر خوراکی توکو مرسته ترسره شوه. یاده مرسته چې د ترکیې د سرې میاشتې له لوری چمتو شوې وه، هرې کورنۍ ته د یوې مختلف النوعه خوراکی توکو بستې ترڅنګ ۵۰ کیلو اوړه، ۵ کیلو بوره، ۱ کارتن د کالیو مینځلو پوډر، ۱ بوتل د لوښو مینځلو شامپو او د روغتیا ساتنې یوه بسته هم ورکړل شوه. د یادونې وړ ده، چې د یادو کورنیو له جملې پر ۱۴۰ کورنیو ۱۴۰ کارتنه خُرما هم ووېشل شوه.